• •

Váž. pán

**Dr.h.c. prof. PhDr. Peter KÓNYA, PhD.**

Rektor Prešovskej univerzity v Prešove

Rektorát PU

Ul. 17. novembra 15

080 01 Prešov

• •

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje/linka | Prešov |
| Your ref. | Our ref. | Attended to by/🕿 | 7.3.2025 |
|  | 4179/2025 | Mgr. Kušnírová/7570605 |  |

**Vec**

**Návrh na udelenie zlatej medaily**

Vážený pán rektor,

Fakulta humanitných a prírodných vied Prešovskej univerzity v Prešove, na základe rozhodnutia dekanky fakulty, podáva návrh na udelenie **zlatej medaily**:

**Prof. PhDr. PaedDr. Lenke Pasternákovej, PhD., MBA**

Prof. PhDr. PaedDr. Lenka Pasternáková, PhD., MBA je absolventkou Prešovskej univerzity v Prešove. Na Fakulte humanitných a prírodných vied vyštudovala Učiteľstvo akademických predmetov študijný odbor slovenský jazyk a literatúra – pedagogika, kde v roku 2008 získala akademický titul PhD. V roku 2013 na Univerzite Konštantína Filozofa v Nitre na Pedagogickej fakulte obhájila habilitačnú prácu a bol jej udelený vedecko-pedagogický titul docentka v študijnom odbore 1. 1. 4. Pedagogika. V roku 2021 bola menovaná za profesorku v odbore habilitačného a inauguračného konania 1.1.10 Odborová didaktika.

Vo svojej výskumnej oblasti sa venuje problematike didaktiky a odborovej didaktiky, teórii výchovy a školskému manažmentu. Za svoju publikačnú činnosť bola v rokoch 2018, 2019, 2020 a 2024 ocenená Cenou rektora. Bronzová a strieborná medaila jej bola udelená za významný prínos v oblasti vedy, vzdelávania a rozvoja Prešovskej univerzity v Prešove rektorom Prešovskej univerzity v Prešove.

V rámci hodnotiaceho systému STEVA dosahuje najlepšie výsledky na pracovisku (Ústav pedagogiky, andragogiky a psychológie FHPV PU). Je autorkou 7 vedeckých monografií vydaných v zahraničí. Jej 3 vedecké monografie a 3 učebné texty boli vydané v domácich vydavateľstvách (okrem toho eviduje 234 vedeckých štúdií a odborných článkov, 496 citácii – 220 zahraničných).

Od začiatku svojho pôsobenia na Prešovskej univerzite v Prešove vykonávala viaceré akademické funkcie (prodekanka, vedúca katedry, riaditeľka). Viedla ako zodpovedná riešiteľka 3 vedecké projekty, bola spoluriešiteľkou 12 projektov (KEGA, VEGA, projekty ŠF) a vedúcou projektu APVV. Pod jej vedením úspešne ukončilo PhD. štúdium 5 doktorandov. Aktuálne odborne vedie 4 doktorandov, je garantkou I. a II. stupňa ŠP učiteľstva a kogarantkou III. stupňa teórie vyučovania fyziky.

V súčasnosti je riaditeľkou Ústavu pedagogiky, andragogiky a psychológie FHPV PU, pracoviska, ktoré na celouniverzitnej úrovni zabezpečuje prípravu študentov učiteľských študijných programov. Jej organizačné kompetencie a kreativita sa prejavila pri príprave, rozvoji a posudzovaní študijných programov PU v Prešove.

S pozdravom

**prof. MVDr. Janka Poráčová, PhD., MBA**

dekanka FHPV PU

|  |
| --- |
|  |